Odense Adresse-Contoirs Efterretninger, 1845-12-31
2. Andragende fra Kjøng Sogneforstanderskab om at maatte tilstaaes Hielp af Amtsfattigkassen til Christen Nielsens Ophold i Daareanstalten i Odense. Man vedtog at indstille til Cancelliet, at Halvparten af Omkostningerne udredes af Amtsrepartitionsfondet. 3. Andragende fra Huusmand Jørgen Hansen Ravn, af Voldtofte, om at der af Amtsfattigkassen maa tilstaaes, Hielp til hans sindsvage og med Slagtilfælde beladte Datters, Ane Jørgensdatters Jndlæggelse paa Hospitalet Odense. Det vedtoges at indhente Districtslægens Erklæring om Ane Jørgensdatters Tilstand og navnlig om, hvorvidt hun kan ansees farlig for det Offentlige. 4. Sognepræsten for Balslev og Eibye Sogne, Pastor Selchjer, havde for Amtet andraget, at der hidtil i bemeldte Sogn havde bestaaet den Vedtægt, at hvert af Sognene forsynede sine Fattige med Korn, Fedevarer og Jldebrændsel, medens Pengebidragen reparteredes over begge Sognene. Sogneforstanderne i Eiby Sogn paastode nu, at der i alle Udgivter til Fattigvæsenet skulde indføres fuldkomment Fælledskab, medens Sogneforstanderne for Balslev Sogn forlangte, at den hidtil bestaaende Vedtægt skulde vedblive. Efterat Herredsfogdens Erklæring var indhentet, blev Sagen af Formanden forelagt Amtsraadet til videre Behandling. Amtsraadet vedtog at indstille Sagen til Cancelliets Afgjørelse. 5, Andragende fra Fielsted og Harndrup Sogneforstanderskab om, at der maa tilstaaes Sognet Hielp af Amtsfattigkassen i Anledning af den i Sognet iaar stedfundne epidemiske Sygdom. Det vedtoges at tilstaae Sognet 20 Rbd. af Amtsfattigkassen. 6. En imellem Gamtofte og Sønderbye Sogneforstanderskab opstaaet Meningsulighed angaaende hvor den brandlidte Niels Christensen af Valdbroe skulde forskaffes Huuslye, var indstillet til Amtsraadets Afgjørelse. Det vedtoges at tilkjendegive de Vedkommende, at Gamtofte Sogneforstanderskab under enhver Omstændighed vilde have at forskaffe Huuslye til Niels Christensen, da det derefter, saafremt han ikke selv kan betale Huusleien, nærmere vil være at afgjøre, hvor han er forsørgelsesberettiget. C. Forskjellige Gienstande vedkommende: Andragende fra Søebye og Thurup Sogneforstanderskab om ikke Forvalteren ved Skovgaarde Gods, hvis Hovedgaard er beliggende i Søebye Sogn, er pligtig til, uagtet han boer udenfor Sognedistrictet, at deeltage i Sogneforstanderskabets Møder og som største Lodseiers Fuldmægtig overtage Skole regnskabet for Søebye Skole. Man vedtog at tilskrive Sogneforstanderskabet, at der i Medfør af Communeanordningen. ikke kan paa hvile Forvalter Mørch efter hans personlige Stilling nogen Forpligtelse til at møde i Sogneforstanderskabet eller overtage Skolepatronatet, og at det, saafremt Sogneforstanderskabet ønsker, at Besidderen af Skovgaarde skulde overtage hine Forretninger, vil være nødvendigt, at Forstanderskabet henvender sig til denne, der iøvrigt, ifølge hans Ophold udenfor Sognet, ikke er pligtig til at tiltræde Sogneforstanderskabet. Formanden gjorde Amtsraadet bekjendt med, hvad der var passeret i Anledning af en paatænkt Forbedring af de veneriske Sygestuer i Graabrødre Hospital i Odense, og begjærte Amtsraadets Yttringer, angaaende hvorvidt det maatte finde Noget at erindre imod, at Districtets Repartitionsfond tager forholdsviis Deel i de til denne Forbedring medgaaende Omkostninger, der ifølge det erhvervede Overslag ville beløbe sig til 642 Rbd. 10 s. Amtsraadet fandt Jntet at erindre imod at Districtet deeltager forholdsviis i de ommeldte Omkostninger.